OpenLLM-France/wikimedia huggingface dataset:
# An den samet pounner

| ◄ Quelennadurez d’ar merc’het | An den samet pounner | Divis entre eur c’hliant yaouanc ac eur risquerès coz  ► |
1
Bea zo ebars er guèr-mâ Eun den deus ar malevrussa, Seis lèo tro dro quement ve grèt Oll var e choucq e zint samet : Na neus quet, var a leverer, Falloc’h aillon evit Albert.
2
Mar guëler eur c’hoëf chifonet, Eur golineten difrèguet, Mar ve flastet eur bern colo, Mar diflip eun æl dishano, Ractal e lavar eur gomaer : Pioù a zo caus nemert Albert ?
3
Mar lequer, elec’h eur bod maë, Eur vojen spern pe eun troad louë, Mar ve droucq en corf ar person, Mar be moredus ar zermon, E lavaro seurezet kèr : Pioù a zo caus nemert Albert ?
4
Mar n’her quet nemeur da govès, Na dan ofern goal aliès, Mar chanç da veur a blac’h risqla, Mar blij dar bautret mont d’eva, Da Basq mar ve cals tapet ber, Pioù a zo caus nemert Albert ?
5
Mar neus meur a vam nec’hamant Abalamour dhe merc’het coant, Mar golo nè gant he asqell Vel ar yar pa voel ar sparfel, Daoust da ze mar o dibluër Pioù a zo caus nemert Albert ?
6
Mar gueler (pez neo quet isquis) Meur a blac’hic quès diavis O quemer, dre goal blaneden, Eun aer evit eur zilien, Mar ranq hirràt he davanger, Pioù a zo caus nemert Albert ?
7
Mar gueler merc’het a pautret, Evel diaoulou dichadennet O tiredec d’an ebatou, Pa glevont mouëz ar biniou, Mar quëont en pao Lucifer, Pioù a zo caus nemert Albert ?
8
Mar dichançz da veur a baour qœès Tentet gant ar brièdelès, Santout, nos quentâ e heuret Digoret franq dor ar gaouët, Ac ët ar pabor gant al laër, Pioù a zo caus nemert Albert ?
9
Mar gueler meur ozac’h lorc’heq E touguen ar boned forc’heq, Mar ra cals, er sacristiri, Fals signaturio hep pec’hi ; Mar neus mab eun toign eur fri caër, Pioù a zo caus nemert Albert ?
10
Merc’het mignon a dizourci Pa chanço dec’h mont en eun ty, Mar be heno ar c’hliant ze Sonjet scampa, ac hep dale, Noc’h biquen en brassoc’h danjer Eguet pa zoc’h tost da Albert.
11
En eur gir, an oll dolio caër A ve tamallet da Albert. Mar ve guelet, abenn cant vla, An Ante-Christ o tispaca Ractal, me bari, e crifer : Ressucitet e zeo Albert.
# An dever

| ◄ Galv d’ar Vretoned | An dever | War-zav ► |
* Pa roaz an Dukez Anna
* D’ar roue Gall ar vroik-ma,
* An Itron gez na ouie ket
* ’Vije ar roue dibennet.
* Pa lare d’imp : Setu ho tad !
* Na ouie ket e ruilhje gwad
* Gwad ar Vretoned, ’vit difenn,
* Enep d’ar C’halloued, o fenn.
* Na ouie ket vijemp eun deiz
* Laket d’ar maro ’vit hor feiz
* ’Vit hon giziou, hor c’halonder,
* Gand ar re ’c’h hanvaz hor breuder.
* Da gurunen a Rouanez
* ’Zo koustet ker d’imp-ni, Dukez !
* N’hon deuz ket achu d’he faea
* Goude tremenet pemp kant bloa.
* Roet hon deuz arc’hant hag aour
* Ha gwad, pinvidik evel paour ;
* Hor poan a roomp c’hoaz bemdez,
* D’ar re ’deuz laeret hon danvez.
* Petra rofomp ’ta c’hoaz, Anna,
* Pa n’hon deuz netra ken brema ?
* Roet hon deuz hon holl mado,
* Gwadet omp beteg ar maro.
* Da gurunen ’oa brao, me ’oar ;
* N’eo ket awalc’h treo an douar
* D’he faea, sioaz ! da Vro-C’hall,
* Red e vo c’hoaz madou ’r Bed-all…
* Nac’het eo bet an Tadiou,
* Nac’het ar yez, ar c’hoz giziou,
* Ar feiz, ar vuhe peurbaduz ;
* Petra vezo graet c’hoaz euzus ?
* Botou koad ha kurunen aour
* Oa dilec’h kement en ti ’r paour,
* Evel en palez ar roue,
* En ez amzer evel herie.
* Piou ’ta gane da votou-koad,
* « Botou koad an Dukezik vad » ?
* Siouaz ! re a lorc’h ’oa ennoud
* ’Vit mond gant botou-koad en roud !
* D’az heul ’c’h eomp c’hoaz da Vro-C’Hall,
* Herie ken paour eget gwechall ;
* Hor botou-koad ’deuz seuliou hern,
* Mez hor c’hurunen ’zo en spern.
* O ma breudeur ! savet ho tâl !
* N’eo ket warc’hoaz : herie, raktal,
* ’Dleomp troc’ha hon hualou
* Ha sevel uhel hor zellou.
* Kabestr ebed ! Breiz diere !
* Foei d’ar Gallo hep trugare !
* Mestr ebed ken war an douar :
* An heol evidomp holl a bar.
* Kabestr ebed a-berz Bro-C’hall !
* Mestrez na mestr ken nebeut all !
* D’imp ni eo da zibab eun den
* Mar dle unan warnomp-ni ren.
* Hag ar gwaz-ze ’dleo bea
* Deuz hor gwad-ni, deuz ar gwella !
* Breiz d’ar Vreiziz ! D’eze ar vro
* Strujusaet gand re varo !
* O c’houezen, o eskern, o gwad
* A ro sabr d’ar gwe ha d’an had :
* Chomomp staget ouz an douar
* A welaz o joa, o glac’har.
* Anna ’zimezaz d’ar Roue
* — Daoust hag hi ’rafe c’hoaz herie ? —
* Hogen nag herie na gwechall
* N’omp bet dimezet da Vro-C’hall.
* Pep hini d’ar gear, en e vro,
* Pe ar gwad ama a ruilho !…
* Breiz-Izel ’zo douar zantel :
* ’Vit he zifenn kaer eo mervel.
* Ar maro ’zo nebeut a dra
* Pa ’man an ene da bara ;
* An den distera a vo krenv
* Mar lak e holl esper en nenv.
* Daou dra hepken d’an den zo red :
* Bea diere war ar bed
* ’Vit beva pell deuz an dud fall,
* Ha bout eüruz er vuez all.
# An devotion d’ar sænt, ispicial da Sant Joseph ha d’ar sænt all ma tleomp en em recommandi dezo

| ◄ Pedennou devot d’an Æl Gardien | An devotion d’ar sænt, ispicial da Sant Joseph ha d’ar sænt all ma tleomp en em recommandi dezo | Un oræson devot d’an oll sænt ► |
An Devotion en andret ar Sænt, ispicial sant Joseph, ar Sant pe ar Santes ma touguer he hano, hac en andret ar Patron eus ar Barres hac eus an Escopti. Var ton an Tad Honore.
| REt ê pidi ar sænt ha sænteset, Rac ma’z int cals da Zoue mignonet, | Ha rac ma ell ho intercession Procuri deomp he venediction. |
| P’ho deus quement c’hallout en êvou, Recommandomp dezo hon eneou, M’hor sicourint da vont d’an eürusdet Ho deus brema eno acquisitet. Varlerc’h Mari ar verc’hes, mam Jesus, Hac hon Æl mad hac hor paëron eürus, Dreist ar sænt all e tleomp gant peb sourci Da sant Joseph en em recommandi. Pa’z oa Joseph da Jesus tad maguer, Ha pried dîn d’ar Verc’hes he vam guer ; Ret ê en defe ur c’hredit bras ive Da obteni graçou digant Doue. Pa c’houlenne ar santes Theresa Nicun sicour en he izom brassa, Da sant Joseph en adresse bepret, ha dre he voyen ec’h obtene he requet. Rac-se hon bezet recours dezan nôz deiz, Oc’h esperout dreizan peb graç gant feiz ; Ne vezo quet collet deomp he bidi, | P’en deus gallout ha c’hoant d’hor soulaji. Goude-se c’hoas d’ar sant pe d’ar santes Pehini so galvet en hor parres, E tleomp bemdez en em recommandi , Couls ha d’ar sant patron an escopti. Hor sant patron a so roet gant Doue Da servijout deomp en teir galite, Evit exempl, ha tad hac alvocad,. Ma procuro en peb fæçon hor mad. Evel exempl eo ret ho imita Er vertuziou a dleomp da bratica ; O veza chast, douç, humbl ha patiant, Diouz ma’z oa-en bet er vuez presant. Evel un tad quer mad en hon andret, E tleomp ive gant fizianç he garet, Hac exposi dezan hon defotou, M’hon assisto en hon oll izomou. Dirac Doue pa’z ê hon alvocad, Hon dever eo he suplia er vad |
| Da c’houlen deomp diganta he c’hraçou Hac ar pardon eus an oll offançou. Pelloc’h eta gant guir devotion | En em lequeomp dindan protection Ar sænt eürus hac an ælez santel, Ma’z aïmp ganto d’ar vuez eternel. |
# Ar Wazig-dour

| ◄ Al Labourer-douar | Ar Wazig-dour | Nedelek ar Glaouaer ► |
Da Rener skol gristen Plougastell.
* Ped gweach d’an hanv oun ’n em blijet,
* Pell diouz an trouz ’n eul leac’h kuzet,
* En eur foennek, va hunanik,
* Tost d’eur waz-dour a red sioulik.
* Epad ma tev an heol bero,
* Azezet dindan an dero,
* Me zell oc’h an dour, hep paouez
* O kas dre-oll freskadurez.
* Dre zour ar wazig glazennou
* A ra diouana bokedou
* A bep seurt liou, c’hoez vad gantho,
* Evel stered ni ho gwelo....
* Laboused, ho kan dudiuz,
* A laka va spered eüruz ;
* Setu dour fresk, hep aon ebed,
* Soubit ennhan ho plun rostet.
* Pa ho peuz ho Krouer meulet,
* A dra-zur c’houi oc’h euz sec’hed,
* Tostait eta, eunedigou,
* Evit euz dour red ar measiou.
* Prenved askellek livet kaer
* A dremen uz d’an doureier,
* O klask freskât ho izili,
* Ho gwelet a ran gand dudi.
* Livirit d’in, gwazig lirzin,
* Da beleac’h it-hu ken mibin ?
* Prez warnoc’h, morse n’ehanit,
* E tu ebed c’houi na jommit....
* — « Mont a ran, mignoun, d’en em dol
* Er mor braz, siouaz ! d’en em goll…
* Eveldout na ran ’med tremen,
* Hep chomm da c’hoari en draonien. »
* Ar gentel a ra d’in huvreal ;
* Va spered a nij d’ar bed-all…
* Pegement a dud a dlefe
* Selaou ar waz eveldoun-me !....
# Ar Wreg he daou bried

Oberennoù damheñvel pe handelvoù all zo ivez, gwelout Ar vroeg he daou bried.
| ◄ Mari Derrienig | Ar Wreg he daou bried | Yann an Arc’hantek ► |
* Me ’meus eul lez-vam ’r wasa ouvefac’h da gavet.
* Me ’meus eul lez-vam ’r wasa ouvefac’h da gavet ;
* Eun heur arôk an de ganti me a ve savet,
* Eun heur arôk an de ganti me a ve savet.
TRADUCTION. — J’ai une marâtre, la pire que vous puissiez trouver (bis) ; — Une heure avant le jour elle me force me lever (bis).
Chanté par Marguerite Philippe, Pluzunet. Phono F. Vallée (Fac. des L., Rennes).
Chanté par Maryvonne le Flem, Port-Blanc.
* O retorn eus eul leur newe,
* Me am boa gret eur bromese.
* Eur plac’hig koant ’m oa rankontret,
* Hag e oa plijet d’am souhet,
* Eur plac’hig koant ’m oa rankontret,
* Hag a oa plijet d’am souhet.
TRADUCTION. — En revenant d‘une aire-neuve, — J’avais fait une promesse. — J’avais rencontré une jolie ﬁllette — Et elle m’avait plu à souhait (bis).
Eadem.
Chanté par Menguy et Léon, Carhaix.
# Ar Vuez eternel

| ◄ Remission ar pec’hejo | Ar Vuez eternel | Ar Scritur sacr ► |
Ar vuez eternel a so ur vuez-all hac a bado biquen ; hon ine eta a so immortel. Dre ar vuez eternel e c’hententer ive ar bonheur eternel eus ar Sænt en env. Ar Scritur Sacr en hanv ar regn a Doue hac a J. C. ; rouantelez an env, euret an noan, ar banquet a euret, joa an Autro, un deluch a gontantamant hac a blijadur. An oll a vezo evurus dre ar jouissanç a Doue ; mæs an eil a jouisso a nezàn parfetoc’h evit eguile : en se ema àn differanç eus ho evurusdet. An oll a resuscito, mæs an oll na jouissont quet eus ar vuez eternel ; rac allas ! bezàn so ive ur malheur eternel. Dre ur vuez reglet mad e c’haruer da gavet ur maro mad, hac ar maro mad a gondu d’ar vuez eternel.
# Ar Vœuïo

| ◄ Ar Sul | Ar Vœuïo | Dever an tado ha mamo ► |
Ar Vœu a so ur bromesse groet da Doue gant reflexion, eus un dra peini so mat pe guel evit ar pez a so contrel. Ur resolution simpl n’en deo quet ur vœu. Dre exempl, unan benac a lavaro : resolvet on da yun d’er guener ; quement-se n’en deo quet ur vœu. Mæs mar lavar : prometi a ràn da Doue, ober a ràn vœu da yun d’er guener ; hennes so ur vœu. Piou benac a rafe vœu voar un dra difennet, evel da dansal, da vont d’ar gomedient, d’en em vevi, a ve coupabl a brofanation an hano santel a Doue, eus ur voaperes criminel. Ordinalamant ne rer vœu nemet voar an treo conseillet, evel ar chastete, ar baourantez, an obeissanç volonter, ar yun en amser n’en deo quet ordrenet. Gallout a rer couscoude ober vœu voar an treo commandet, evel non pas en em vevi, na mont d’an danso, na laret guevier, mæs neuse mat transgresser ar vœu e rer daou bec’het, dre violation ar vœu ha hini ar gourc’hemen.
Evit ober vœuïo, eo ret o c’hober gant reflexion, ha bezàn maestr eus ar bromesse a rer ; rac ar re a so dindan autorite ar re-all, ne ellont quef ober veuïo ep o c’honsantamant mar sel ar vœu aneze en netra tout. Ar pap en Ilis universel, pep Escop en e Escopti a chanch pe a dispanç ar vœuïo ; rаc evel m’en lavar S. Thomas, alies ar vœu na ell bezàn accomplisset ep ma c’harufe un drouc. An Ilis a exerç pouario J. С. ; dezi eo ret cavet recours. Pa ve groet vœu eo ret en accomplissa : na dleer jamæs ober vœu re vuan nac ep avis. Songet petra arruas gant Jephte ; mar o c’heus groet vœu, songet er gomportamant generus eus e verc’h.
Daou Judæo en disput, unan aneze transpostet$^{[sic]}$ a goler a brononças ur blasphem. Casset e voe bete Moyses, peini ne c’houlennas decida netra quem evit bezàn consultet Doue. Doue a ordrenas ma vise ractal conduet an den-se emaez an delten, ma laçage ar re o defoa-àn clevet o daouarn voar e benn, ha neuse ma vige labeet gant ar veïn : ar pez a voe executet ; ha Doue a eure ul lezen evit ma vige labeet dre ar bobl, da laret eo, lazet a daulio meïn, ar vlasphematourien. En deiz ar sabat e voe cavet un den en desert o tastum un neubeut plous. Casset e voe da Voyses hac Aaron pere en em lequeas en peden evit consulti Doue, peini a ordrenas ma vige ive labeet ar profanatour-se eus an deiz santel reservet evit e servich. Lezen Moyses ha Sabat ar Judevien ne voant couscoude nemet ur sceud eus a lezen J. C. ha santification ar Sul. Doue en deus quement punisset violatourien ur lezen peini ne dlefoa pad nemet un amser ; penaus e punisso-àn ar brofanatourien eus an deiz santel ar Sul hac eus e lezen peini a dle pad bete fin ar bed ? Bezàn ezomp certen mæz an oll gristenien. O ma Doue !
# Ar Wenanen hag ar geillenen

| ◄ Ar C’hi hag ar c’honikl | Ar Raz eat da lean  ► |
Savet abred, eur wenanen  A zistroe d’he c’hest laouen  Gant eur beac’h mel e doa kavet,  Dre ar prajou war gant boked.  Gant-hi en em gav ’r geillenen,  A lavar d’ezhi : — « Penzoden !  » Atao em’ oud o labourat,  » Hep na deu d’id netra a vad.
» Perak poania, evel a rez,  » ’Vit eur rouanez didalvez ?  » Mar karfez heuilla va c’helenn  » Ha labourat ’vid-oud hep-ken,  » Neuze ne ve kollet da boan. »  — « A gav d’id, koz trabel vihan,  » A lavaraz ar wenanen ;  » Ha petra dalv, me her goulen,  » Al labour n’eo great ’vit ann holl ?  » ’Vel da gomzou ez a da goll. »
 E Breiz-Izel, e Breiz hor bro,  Ez euz koar ha mel tro-war-dro,  Koan ha mel euz ar re wella  Ne vent kollet, evel brema,  Mar karfe ’nn dud, ’vel ar gwenan,  En em voda holl a-unan  Da labourat ar brezounek.  Breiziz, gwir vreudeur kalounek,  Mougomp ann drouk dre ober mad,  En em skignomp holl e pep prad  Da gutuill bleunv ar re gaera,  D’ober eul labour ar gwella,  D’ober da Vreiz kant kurunen,  Ha pa ve fuc’h er c’hos keillen !
# Ar Wennili hag al laboused bihan

| ◄ Ar Bisac’h | Ann diou goulm  ► |
Ann hini ia da heul he benn,  A rikl a-bred, gouez oc’h torgenn.
 Eur wennili enn he zroiou  A voa deut da veza desket.  Neb a vale dre ar broiou, Ne dle ankounac’hat ann traou en deuz gwelet. Dioc’h ma veze ’nn amzer, al labouz tremeniad A c’hwie pell a-raok pe goulz vije barrad, Hag epad ma veze tro-war-dro o viri, E kase ar c’helou a-bell d’ar vordeidi. Er mare m’ac’h hader ar c’hanab er mesiou, E welaz eunn tiek o c’holei ervennou. — « Ann dra-man ne blij din, labousigou mignoun ! » Gant va zruez ouz-hoc’h eo doaniet va c’haloun. » Evid-oun, eme-z-hi, me c’hwezo mont a-bell, » Pe, enn eur c’horn-bennag, choum hep tal da vervel, » Ha ne welit-hu ket ann dourn-ze d-eu, a ia ? » Eunn deiz, eunn deiz da zont, siouaz ! tostat a ra,
» Ar greun a had aze a ziwano, gresko, » Ma na daolit evez, d’ar bern holl ho kaso.  » Gant-ho vo great stignou  » D’ho paka ’zruillajou,  » Lasou-rikl d’ho mouga,  » E berr : kant ha kant tra,  » A vo, war ann diskarr,  » Ho toan hag ho klac’har,  » A vezo, marteze, kiriek euz ho maro.  » Tec’hit eta affo  » Dioc’h ar gaoued, ar ber !  » Gwella c’houfac’h d’ober,  » Mar fell d’hoc’h va c’hredi,  » Eme ar wennili,  » Eo dibri ’nn had kanab. »  Anez-hi rejont goab ;  Nemet re a beadra  Er parkeier ne voa.  Deut glaz ar ganabek,  Ar wennili wisiek  Lavaraz a-nevez D’al laboused dizent, penn-skanv ha dievez :  — « Tennit ’ta breunen ha breunen,  » Ar pez a zav war pep greunen,  » Pe ez efoc’h hep mar da goll,
» Hep na choumo unan a gement ma’z oc’h holl. »  — « Kanerez fall ha koz trabel,  » A lavarchont a vouez huel ;  » Rei rez d’omp eur vicher gempen ;  » Red ve kaout kant ha kant den,  » ’Vit dibaba kanab ar vro. » O welet ar c’hanab o sevel tro-war-dro, Ar wennili laraz : — « Ne d-a ket mad ar stal,  » Kreski buan a ra ar greun fall. » Hogen, oc’h va c’hlevet, pa na rit van e-bed, » Pa welot e vezo ann edou gounezet,  » Pa welot enn ho farkeier,  » Ann dieien vak, dibreder, » O c’hober, e pep leac’h, brezel d’al laboused » Gant stignou, krouk-lasou, zo e-kuz antellet  » Evit paka ann evnigou,
» Na nijit mui a biglammou, » Choumit enn ho neisiou, pe it d’al leac’hiou pell.  » Ma ve, diana, kre hoc’h eskel » Da vont evel ar gioc’h, ar c’hrak-houad, ar c’haran,  » Dreist ar gwelec’h, ar mor ledan,  » D’ar broiou n’int anavezet.  » Evel a reont, pa n’hellit ket, » Ar gelenn a roann d’hoc’h, brema e berr gomzou, » Eo en em zastum sioul e toullou ’r mogeriou. »
 Dal ma tavas, al laboused,  Skuiz-maro holl oc’h he c’hlevet,  En em lakaz da fistilla,  Evel gwechall tud kear Droja,  Pa deue Kasandr d’ho alia.  Gant-ho, gant ar re-man, siouaz !  Hevelep tro a c’hoarvezaz.  N’ousped labouz a voe paket,  Lod kaouedet, lod all krouget.
Nemet hor c’helenn-ni, kelenn mad ne deuz ken ; Ne gredomp e ve drouk, ken a vez war hor penn.
# Ar Vretouned hag ho Gwaskerien

| ◄ War zav ! | Ar Vretouned hag ho Gwaskerien | Er Baradoz ► |
D’an Aot. Ar Berre, Barz Abalor.
* Ar Brezounek prim d’ar maro !
* Hiviziken den n’he gomzo....
* En ilizou hag er skoliou,
* D’ar gallek oll, va zudigou.
* Ho peleien pa brezegint
* Gallek flour d’eoc’h a zistagint.
* Mestrezed ha mistri skoliou,
* Grit e gallek katekizou.
* Na fell mui d’eomp a Zeurezed
* Muioc’h plij d’eomp demezelled.
* Hag ar Breudeur n’ouzont netra (?)
* Vo lakêt er meaz euz ho zra.
* C’houi, Bretouned, tud a c’hiz koz,
* Zo e tenvalijen an noz.
* Evel ho preudeur gallaoued
* Plegit ho chouk hep grik ebed.
* Bezit dinec’h, na glaskomp ken
* Nemed rei d’eoc’h gwir sklerijen.
* ar vretouned.
* Tavit, tavit, tud divadez,
* Paouezit pelloc’h ho sklabez.
* Re bell, siouaz ! oemp touellet,
* Hag edomp oll evel trellet.
* War hon daoulagad eur wel du
* A zo bet ledet ganeoc’h-hu.
* Siouaz ! d’eomp-ni na gredemp ket
* Hor madou kement gourdrouzet.
* Ar Vretouned n’int ket maro,
* Nerz-kaloun a zo c’hoaz ennho.
* Pa vezimp kaset keteg penn
* Ni zavo oll d’en em zifen.
* A vrema e tiskleriomp freaz :
* D’hor Brezounek trei kein biskoaz !
* D’ar veleien, d’ar feiz gwirion,
* Karantez zo en hor c’halon.
* Ar Brezounek koz hag ar Feiz
* A zo Breur ha C’hoar en hor Breiz.
* Ho griziou ’vel re an dero
* A zo korvigellet er vro.
* Tud divergont, lezit ar peoc’h
* Gand tud ha na laront grik d’eoc’h.
* Pe dizale, koulz ha gwechall,
* Ni gavo bisier ha traou-all.
# Ar Werc’hès pedet d’eun euret

| ◄ An ter Vari | Ar Werc’hès pedet d’eun euret | Ar person a laras eun offern servijet gant Hon Zalwer J. C. ► |
Eun ozac’h euz a blouigno, Ia, eun ozac’h a.....
 Pinvidic a oa a vado Ha teneric a galon ;
 Hen eus laket en he speret er bloa-man ober eur banquet ;
 Eur mab d’ezhan ’oa dimezet. En de diaroc he euret,
 D’ilis he barrous ec’h eo êt, Ha d’ann daoulin ’c’h e em strinket,
 Hac antreet en oraizon, ’Wit pedi a greiz he galon ;
 ’Wit pedi ’r Werc’hès, ’galon vad, Da zonet da euret he vab.
 Pa oe erru ann abarde, D’he bors ’c’h eo bet êt da vale.
 ’Bars ar pors pa eo erruet, Eur feumeulen ’n eus rancontret ;
 Eur feumeulen ’n eus rancontret, Ha goulenn loja a deus grêt.
 — ’N ozac’h, pa glew comz ken mignon, A zo bet trec’het he galon ;
 ’Bars en he dorn he eus croget, ac en ti ’n eus hi conduet.
 — Deuit aman da repui, Ho mabic bihan, coulz ha c’hui.
 Mignonès paour, debret, efet, Ho mab ha c’hui, pez a gerfet.
— Me n’am eus na naon, na zec’het, Mes evel m’ho poa ma fedet,
 On deut da digass d’ac’h ma mab, Ewit achui ar c’hontrat.
 Gant-hi a oa eur bugelic, Eur bugelic c’hoas bihanic,
 Pehini ’oa charmant meurbed, Mes, ziouas ! dister ’oa gwisket.
 Bars en he zorn hen eus croget, War he varlenn ’n eus-han laket.
 Caëra graz ! sellit, christenien, Gwelet Jezus war he varlenn !
 — Ma mignonès, d’in lavaret, Na a be ligne oc’h zavet,
 Na a be ligne ocvh zavet ; Ha pe-seurt hano a zouget ?
 — Euz a noblanz caër, emez-hi, Dimeuz ar gêr a C’haleli,
 Ebars escopti Atoa, Ha ma hano ’zo Maria…
 Er bloa-man a rei eur blawès ’Vo carget a dristidigès ;
 Breïna rei ann ed er parcou, Hac ec’h erruo maleuriou !
 Rouinet ’vo ar baourienn gèz, Rèd d’ezhe gwerza ho danvez,
 Da brena boed d’ho bugale, Ha bénoz Doue war-n-ez-he !
(Julienne Moreau. — Duault.)
# Buhé admirabl santés Rose a Viterb

| ◄ Lod ag er Sænt ag en drivet-Urh a benigen, péré e zou canoniset | Buhé admirabl santés Rose a Viterb | Aviseu pourfitabl d’er Verdér ha d’en ol grechénion eit réglein ou buhé ► |
A PE oai én hé havel, ne oai jamæs gouyet é ouilai èl er vugalé aral : troeit e oai attàu é deulegat trema en Nean, ha hi e boussai marauéh huannadeu quen douce, hi a oai cair hanàuet, dré er joé e barissai ar hé visage, é oai déja ambraset hé halon guet er flam douce a garanté en Eutru Doué. Quettan conzeu e laras e oai Jésus ha Mari, ha quettan pazeu e ras e oai monet d’hum laquat ar benneu é deulin dirac ur grucefi ha limage er Uériés, én ur fæçon quen humbl ha quen devot, ma oai souéhet hé zad hac hé mam.
D’en oaid a dri blai, hi hum laquas un dé ar hé deulin dirac hé zad hac he mam, eit ou fedein d’hé lezel de vihuein revé en Aviel. Hi e choégeas ur habinet é ty é zud, a béhani ne sortiai meit de monet d’en Ilis. Hé buhé ne oai hemp quin ur hoareis continuel, mæs memb buhé un ÆL. Hi e yunai hac hum gastiai quement ma couéhai gùéhavé semblet. Hé zad hac hé mam e fallas dehai hé laquat de changein a vuhé ; mæs hi ou laquas de changein ou hani, a p’ou doai gùélet er miracleu bras e rai en Eutru Doué a balamort dehi, é spécial a p’ou doai gùélet unan ag ou bugalé é vout ressuscitet dré hé fedenneu.
D’en oaid a nàu vlai, en Eutru Doué e zegassas dehi ur hlinhuet bras, que ne greder é peb momant é hai de dremén ; mæs souéhet hoent bet, a p’ou doai gùélet er Uériés glorius Vari é tisquen ér gambr guet un nombr bras a Ælet, é tostat de uélé er hroaidur clan-zé, doh hé hemèr a vréhat, doh hé boquein, hac é ordrénein dehi quemér en habit ag en drivet-Urh a benigen. Quentéh èl ma oai gùelleit dehi, hi e zas de oulen ha de guemér en habit ag en Urh.
Monet e ras dré er ruïeu ur grucefi én hé dorn, hac er goêd é tivir er goulieu groeit guet en tauleu disciplin, én ur grial d’en dut gobér penigen, pé é veint bet collet. (Tennet ag el livr bas-breton.)
# Bé ur Vam

| ◄ Un inean poéniet | Bé ur Vam | En Enevadès d’er Huérhiès ► |
* Oh ! na péh un divroereah
* A pe chomér hemb mam ér bed !
* Bet hé marv ne houyér ket hoah
* Péghement ur vam zo kâret. (bis.)
* Anna, merh youank a Bléren,
* Hé mam ehué en doé kollet ;
* Hé deulegad, èl ur vamen,
* Ur mor a zar en doé scùillet ! (bis.)
* Aghênt ker kaër èl ur rosen,
* Anna bremen a zo gouivet !
* — Allas ! pe drohér er hourien,
* Er bareu ehué zo trohet ! (bis.)
* — Ar bé hé mam é oé arré
* Er gheih Anna azeulinet ;
* Chetu petra a lavaré
* Er verh youank-cé glaharet : (bis.)
* « Men Doué, a dan er purgatoër,
* « Lamet, oh ! lamet me heih vam !
* « Men Doué, ah ! kasset-hi d’hou cloër !
* « Ah ! lamet-hi ag eu tan-flam ! (bis.)
* « Me rei larèt overenneu,
* « Peb suhun, én ilis-parrès !
* « Men Doué, berret hé foénieu !
* « Oh ! lamet-hi ag en tan-groès ! (bis.)
* « Peb suhun, me hrei yunieu
* « Ha peb sadorn ha peb gùinér !
* « Men Doué, berret hé foénieu !
* « O men Doué, kasset-hi d’hou cloër ! (bis.)
* « É pad tri blai, ne zoughein ket
* « Na dillad gùen, na dillad rû ;
* « Ne zoughein ket seïen erbet,
* « Mæs dillad kanvus, dillad dû. (bis.)
* « Men Doué, a dan er purgatoër,
* « Lamet, oh ! lamet me heih vam !
* « O men Doué, kasset-hi d’hou cloër !
* « Ah ! lamet-hi ag en tan-flam ! (bis.)
* « Ne yein quet mui d’er pardonieu ;
* « Me hunan me chomou ér ghér.
* « Men Doué, berret hé foénieu !
* « O men Doué, kasset-hi d’hou cloër ! (bis.)
* « Ne yein ket mui d’er foérieu,
* « Me hunan é chomein ér ghér !
* « Men Doué, berret hé foénieu !
* « O men Doué, kasset-hi d’hou cloër ! (bis.)
* « Me droei kain memb d’em haranté,
* « Mar dé ret, eit groein vad d’em mam,
* « D’em Ianik me droei kain, men Doué,
* « Eid hi zennein ag en tan-flam !
* « Men Doué, a dan er purgatoër,
* « Ah ! lamet ! lamet me heih vam !
* « Men Doué, ah ! kasset-hi d’hou cloër !
* « Ah ! lamet-hi ag en tan-flam !